Diari Oficial de la Generalitat Valenciana


Sumari del DOGV 2074, del 23-07-1993 (1993/828749)

RESOLUCIÓ de 28 de maig de 1993, del Sr. Secretari General de la Conselleria de Cultura, Educació i Ciència, per la qual acorda la classificació i la inscripció en el registre de fundacions de la Fundació d'Estudis per a l'Administració Pública.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2074

Data del DOGV
:   23-07-1993

Secció del DOGV
:   ALTRES DISPOSICIONS

Número del document
:   1993/828749


Data del document
:   28-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 28 de maig de 1993, del Secretari General de la Conselleria de Cultura, Educació i Ciència, per la qual acorda la classificació i la inscripció en el registre de fundacions de la Fundació d'Estudis per a l'Administració Pública.  
Vist l?expedient incoat a instància del Sr. Germán de Huertas Tarazaga, President del Consell Executiu de la Fundació d'Estudis per a l'Administració Pública.  
Fets  
1. El Sr. Esteban Villagrasa Valero, en representació de l'Associació d'Estudis per a les Administracions Públiques i el Sr. Luis Bardal Latorre, en representació de la Sra. Teresa Marín Medina com a titular del centre d'estudis de formació i perfeccionament professional denominat Centre d'Estudis Codex, han manifestat expressament la voluntat de constituir una fundació cultural privada sota la denominació de Fundació d'Estudis per a l'Administració Pública, segons consta en l?escriptura pública de constitució d'aquesta entitat, autoritzada pel notari de València, el Sr. Joaquín Sapena Davo, amb data 3 de març de - 1993, i en l?escriptura pública de modificació i augment de la dotació fundacional de 21 de maig de 1993, autoritzada pel mateix notari.  
2. La finalitat de la fundació, segons els estatuts, és:  
a) Promocionar i realitzar activitats dirigides a garantir i facilitar la formació, en qualsevol àrea professional relacionada amb les administracions públiques o organismes anàlegs, tant per a l?especialització i millora dels coneixements del personal funcionari com per a l'accés a la funció pública, d'acord amb les necessitats actuals i futures de la realitat social i econòmica.  
b) La promoció, la protecció, el foment i la difusió d'estudis i activitats que permeten als treballadors en atur o amb càrregues socials, l'accés a un lloc de treball mitjançant la millora de la seua capacitat laboral.  
c) Actuar com a centre d'informació i coordinació per a les empreses de caràcter públic o privat que ho sol·licitaran, per tal d'establir relacions sobre temes com la promoció d'estudis, contractes de treball, oferiment de beques, selecció i perfeccionament de personal, etc.  
d) Actuar com a centre d'informació per als particulars que desitgen preparació, i d'una manera especial pel que fa a oposicions i proves d'accés a l'administració pública.  
e) Qualssevol altres fins, serveis i activitats que la fundació acorda o decidesca i que no hagen estat assenyalats, que en milloren o perfeccionen l'acció bàsica i fonamental de servir a la formació dins l'àmbit de les administracions públiques.  
3. Els beneficiaris seran, d'acord amb l'article 5è dels estatuts, tota la societat, amb les limitacions que estableix l'article 1.2.d del Decret 2930/1972, 21 de juliol, (BOE 30 d'octubre).  
4. La dotació inicial de la fundació, segons consta en la clàusula II de la carta fundacional, és de tres milions nou-cents setanta-set mil cinc-centes nou (3.977.509) pessetes en efectiu metàl·lic, quantitat dipositada a nom de la fundació en la Caixa d'Estalvis de València, Castelló i Alacant, aportada pels senyors fundadors, l'Associació d'Estudis per a les Administracions Públiques i el centre d'estudis de formació i perfeccionament professional denominat Centre d'Estudis Codex, a parts iguals. També integren la dotació inicial el ' mobiliari i instal·lacions i un laboratori de mecanografia que s'expressen en la carta fundacional.  
5. El govern de la fundació, de conformitat amb la clàusula III, estarà a càrrec d'un patronat, integrat per les persones següents i en els, càrrecs que així mateix designa:  
- President: Sr. Germán de Huertas Tarazaga.  
- Secretari: Sr. Juan Ortega Sánchez.  
- Vocals: Sr. Hernando Medialdea Fernández, Sr. Aurelio González Bertolín i Sr. Luis Bardal Latorre.  
Tots ells n'han acceptat els càrrecs, de caràcter gratuït.  
Consideracions jurídiques  
1. La Constitució Espanyola recull en el títol I, capítol II, secció II, article 34, el dret de fundació per a fins d'interès general.  
2. L'article 1.1 del reglament de 21 de juliol de 1972, diu que tindran caràcter de fundacions culturals privades aquells patrimonis autònoms destinats primordialment pels seus fundadors a l'educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
3. La carta fundacional i els estatuts continguts en l'escriptura pública de 3 de març de 1993 reuneixen els requisits bàsics de l'article 1r del reglament de 21 de juliol de 1972, i les prescripcions dels articles 6è, 7è i 84 del text per la qual cosa la Fundació d'Estudis per a l'Administració Pública pot ser reconeguda d'interès públic i classificar-se com de promoció, per la finalitat que persegueix segons l'article 5ú dels estatuts.  
4. Per la dimensió de l'objecte fundacional i atesos els avanços informàtics, així com la necessària agilitat en la gestió comptable no hi ha impediment per a dispensar a la fundació de portar el llibre major  
5. L'expedient ha estat tramitat mitjançant el Servei de Fundacions de la Conselleria de Cultura, Educació i Ciència, i aquesta és la competent per a resoldre aquest expedient en virtut de les atribucions que té conferides pels decrets de la Presidència de la Generalitat Valenciana 108/1983, de 15 de setembre (DOGV de 15 de setembre); 171/1983, de 29 de desembre (DOGV de 29 de desembre), i 4/1986, de 27 de febrer (DOGV de 17 de març), en relació, respectivament, amb els reials decrets 2093/1983, de 28 de juliol (DOGV de 15 de setembre); 3066/1983, de 13 d'octubre (DOGV de 29 de desembre), i 2633/1985, de 20 de novembre. (BOE de 21 de gener de 1986).  
Vista la Constitució vigent; el Reglament de les Fundacions Culturals Privades, de 21 de juliol, i d'altres disposicions d'aplicació general i pertinent, i fent ús de les facultats delegades per l'Ordre de 7 d'octubre de 1987, de la Conselleria de Cultura, Educació i Ciència (DOGV de 3 de novembre), resolc:  
Primer  
Reconèixer, classificar i inscriure com a fundació de promoció la denominada Fundació d'Estudis per a l'Administració Pública, amb domicili a València, avinguda del Port, 271, 1r, 1ª.  
Segon  
Aprovar els estatuts atorgats amb data 3 de març de 1993, pels quals s'ha de regir aquesta.  
Tercer  
Aprovar el nomenament del primer patronat segons figura en l'escriptura de constitució havent estat acceptats els càrrecs de caràcter gratuït, en la forma reglamentària.  
Quart  
Dispensar la Fundació d'Estudis per a l'Administració Pública de portar el llibre major de comptabilitat.  
Contra aquesta resolució, que posa fi a la via administrativa, es podrà interposar recurs contenciós administratiu davant la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació.  
Per a la interposició del recurs esmentat serà requisit imprescindible que amb caràcter previ el recurrent en comunique en aquest òrgan la interposició.  
Tot això de conformitat amb el que preveuen l'article 58 de la Llei de Règim Jurídic de les Administracions Públiques i del Procediment Administratiu Comú i l'article 110.3 de la Llei 30/1992, de 26 de novembre; sense perjudici que puga exercir qualsevol altre recurs que estime oportú.  
València, 28 de maig de 1993.- El Secretari General: Antoni Sarrià i Morell.